MANHATTAN SZIGETÉN
KÉT NYOMOZÓOSZTAG FOGLALKOZIK GYILKOSSÁGOKKAL.
AZ ÉSZAK- ÉS A DÉL-MANHATTANI.
A LEGBRUTÁLISABB ÉS LEGKOMPLEXEBB GYILKOSSÁGOKAT VIZSGÁLJÁK.
EZEK AZ Ő TÖRTÉNETEIK.
Jó napot!
A nevem Kenneth Kimes.
Nem igazán ismernek. Azt hiszik, hogy ismernek, de nem.
Azt hiszik, ismerik anyámat, de nem.
A fiam és én ártatlanok vagyunk.
Óriási, aljas elkendőzés folyik.
A rendőrség szörnyű hibát követett el.
Sante és Kenny Kimes között
több volt anya-fia kapcsolatnál.
Azok az emberek, akik jöttek-mentek Kimesék életében, eltűntek.
Felhívtak azzal, hogy Irene barátnőm eltűnt.
Egy 82 éves, társasági életet élő hölgy eltűnt a saját házából.
Kivétel nélkül mindennap felhívtak…
INFORMÁCIÓT KÉRÜNK
…a rendőrkapitány irodájából a kérdéssel: „Hol van Irene?”
Nem tudjuk, hol van, de imádkozunk érte.
Együtt imádkozunk a fiammal minden este tizenegykor.
Imádkozunk, hogy jól legyen, de nem tudjuk, hol van.
Ártatlanok vagyunk. Bebizonyítjuk, ha visszakapjuk a jogainkat.
A mi dolgunk biztosítani, hogy éjjel épségben hazaérj.
A családok számára fontos, hogy tudják, ki ölte meg a rokonukat.
ÉSZAK-MANHATTAN DÉL-MANHATTAN
Együttérzés az áldozatokkal. Ez a legfontosabb.
Mindig szerettem a dolgok mögé nézni. Kideríteni, mi történt.
Ki akarod deríteni az igazságot. Ez a nyomozók dolga.
Ösztönösen segíteni akarsz az embereknek.
New Yorkban a rendőrség…
Erről van szó.
GYILKOSSÁGI ÜGYEK
1997-ben már tíz éve voltam rendőr New Yorkban,
mikor hármas besorolású nyomozóvá léptettek elő.
És áthelyeztek a Washington Heights-i 34-es körzetből
a 19. körzetbe, a manhattani Upper East Side-ra.
Ez valószínűleg New York leggazdagabb környéke.
Történnek gyilkosságok, de nem annyi, mint más körzetekben.
Egy éve voltam ott, mikor betörést jelentettek az Ötödik sugárúton.
Kiszálltunk a helyszínre. Mary Tyler Moore lakása volt.
Ilyesféle eseteken dolgoztunk.
A körzet határai az 59. és a 95. utca, és az Ötödik sugárút és az East River.
Egy nagy téglalap.
És van mindenféle toronyház, szóval nagy a népsűrűség.
Áthelyezésemkor kulturális sokkot kaptam. A mélyből hirtelen a magasba kerültem.
1998. JÚLIUS 4.
1998. JÚLIUS 5.
1998-ban, július negyedike hétvégéjén
a város kiürült, főleg az Upper East Side.
Mindenki valamelyik Long Island-i házába ment.
Július 5-én két másik nyomozóval voltunk szolgálatban.
A többiek leléptek.
18:32
Egy 82 éves, Irene Silverman nevű nő eltűnése miatt hívott egy alkalmazottja.
Én voltam a zöldfülű. A nyomozók azt mondták:
„Kölyök! Ez a tiéd. Tessék!” Én meg: „A fenébe!”
Senki sem szeret eltűnt személyek után nyomozni.
Ők vagy megszöktek valahonnan, vagy elmentek valahová a hétvégére.
És nem szóltak senkinek.
Általában visszatérnek, és az ügy lezárul.
De le kellett ellenőriznünk.
Úgyhogy elmentünk a manhattani házhoz.
A 65. utca egy szép háztömbjében volt, közvetlenül a Madison Avenue mellett.
IRENE MANHATTANI HÁZA
Kettes besorolású nyomozó voltam,
aki a kelet-harlemi lakótelepen nőtt fel.
Az első gondolatom az volt…
NYUGALMAZOTT NYOMOZÓ
…hogy akkor először sétáltam be egy többmilliós épületbe.
Egy gyönyörű, ötemeletes mészkő ház volt, tetőtéri lakással és tetőterasszal.
Nem sok olyan épületben jártam, amitől elállt a lélegzetem:
„Hűha! Ez biztosan jó drága. Jómódú lehet a nő.”
Amikor a manhattani házhoz érünk, nem volt ott senki,
csak Irene Silverman házvezetőnője, és Jeff, a személyi asszisztense.
A személyzet azt mondta:
„Tegnap este július 4-ei bulit rendezett.
Sok vendég volt. Remekül érezték magukat.”
Másnap délelőtt 11:45 körül látták utoljára a személyzetéből.
Irene szundítani indult.
Később, úgy délután 4:30-5:00 körül
Marta bekopogott a hálószobája ajtaján,
de Irene nem válaszolt.
Marta bement a szobába, de látta, hogy Irene nincs ott.
Sosem felejtem el. Életem egyik legszomorúbb napja volt.
Csörgött a telefon. Jeff volt.
A hangjából éreztem, hogy komoly dologról van szó…
IRENE JÓBARÁTJA
…és hogy valami baj van.
Jeff megkérdezte: „Irene veled van?” Mondom: „Nincs.”
Jeff folytatta:
„Azt reméltük, hogy veled van.” Mert a vasárnapokat általában együtt töltjük.
Azt mondta: „Dél óta nem láttuk.”
Én meg: „Mi történt?” Erre ő: „Nem tudjuk.”
Mondom: „Máris átmegyek.”
Mire a házhoz értem, a teljes személyzet ott volt.
Mindenki teljesen kétségbeesett,
hogy a ház úrnője eltűnt.
A személyzet szerint Irene sosem hagyta el a rezidenciát egyedül.
Mindig volt, aki boltba vagy máshová elkísérte. Valaki mindig vele ment.
De azt is mondták hogy igen éles eszű nő.
Nem alzheimeres, nem demens, semmi ilyesmi.
RENDŐRSÉGI FELVÉTELEK
Az egész házat átkutattuk.
Elkezdtük a bulin megjelentek felkutatását,
megszereztük a nevüket, hogy kikérdezhessük őket.
A személyzet szólt, hogy eltűntek a kulcsai.
Arról is, hogy mindig volt nála készpénz,
és hogy 10 000 dollár is hiányzik.
Megmutatták, hogy hol tartotta a pénzt, és hogy a boríték eltűnt.
Az alkalmazottai elmondták, hogy családtagként kezelte őket.
Emlékszem, lenyűgözött, hogy mennyire aggódtak Irene-ért.
Ez sokat elmond Irene Silverman személyiségéről.
Az alkalmazottai szerették, odaadóak voltak, és a legjobbat akarták neki.
Elmondták, hogy Irene-nak nincs családja.
Társasági ember volt. Ha kedvelt valakit, azzal barátként bánt,
meghívta a bulikba a manhattani házba.
Ennyi. Családtagként kezelte.
Minél többet tudtam meg róla, annál jobban kedveltem,
és annál jobban szerettem volna időt tölteni vele.
Amikor bulit rendezett, ő volt a figyelem középpontjában.
Mint a Mame néni című filmben.
Alan, drágám! Örülök, hogy lát… Edna! Tegnap hívtalak. Hol…
MAME NÉNI
- Szia, Mame! - Szia! Csak egy perc.
Úgy állt a középpontban, mint senki más.
1994-ben találkoztam először Irene Silvermannel.
A karrierem csúcsán jártam.
Az első ázsiai divattervező voltam, akit Ana Wintour felkarolt.
Elmentem ebbe a puccos karácsonyi buliba.
A barátom berohant a konyhába.
„Megérkezett az úri dáma! Meg kell ismerned. Mindenki meg szeretné.”
Bemutattak neki.
Bár apró, alig másfél méter magas,
mégis óriási egyéniség.
Elbűvölő a megjelenése. Ahogy öltözködik,
ahogy tartja magát.
Azt mondta: „El kell jönnöd teázni velem.”
Éjfél utánig ott voltam.
Szuperül éreztük magunkat.
És lenyűgöző sztorijai voltak.
Tizenhét évesen ő volt a Radio City egyik balerinája.
Az egyik előadásán Samuel Silverman is ott volt a nézőtéren,
aki belebolondult Irene-be.
Udvarolt neki,
majd összeházasodtak. Irene azt mondta, pénzügyi területen dolgozott.
Irene onnantól kezdve fényűző életet élt.
Miután a férje elhunyt,
Irene kezdett magányossá válni a hatalmas kúriájában.
Hogy szórakoztassa magát,
gazdag embereknek adta ki a gyönyörű szobákat,
akik nem akartak hotelben megszállni.
Az alkalmazottai elmondták, hogy van egy ajtó a hátsó részében
annak a helyiségnek, ahol belépünk az épületbe.
Az ajtó egy lakáshoz vezetett az első emeleten.
Irene egy Manny Guerin nevű fehér férfinak adta ki a lakást.
A személyzet szerint Mrs. Silverman
általában leellenőrizte a bérlőit.
De ebben az esetben nem tette.
Egy hentes volt a közös barát, akinél Irene vásárolt.
Ő ajánlotta Irene házát Manny Guerinnek.
Június 14-én kifizetett egy hónapra előre 6000 dollárt készpénzben.
ÁTV. 6000 DOLLÁRT AZ 1B ALBÉRLETI DÍJAKÉNT
A személyzet szerint már ahogy belépett az épületbe,
Irene úgy érezte, nem egy kedves ember.
Gyakran hallgatta Irene-t, ahogy az előtérben a személyzettel beszél.
Onnan tudták,
hogy látták a lábát a bejárati ajtónál.
A személyzet szerint Manny egy Eva nevű nőt is becsempészett az épületbe.
Idősebb, jól öltözött nőként írták le.
Manny állítása szerint vele dolgozott, mondhatni az asszisztense volt.
Irene irodájába lépve papírokat láttunk az asztalán,
és általa írott jegyzeteket az 1B bérlőjéről.
KÜLSŐRE SEM SZÉP
Ezek szerint gyanús figura volt. Nem bízott benne, ki akarta dobni.
Rajzolt róla egy kis vázlatos képet, és egy leírást a magasságáról.
NAGYJÁBÓL 180 CM
„Börtönviseltnek tűnik.”
Emlékszem az első napra, mikor Manny beköltözött a bérelt lakásba.
Éppen Irene-nel ebédeltem az alagsorban.
És hallottuk, hogy nyílik a lift ajtaja.
Irene azonnal elküldte Martát, a szobalányt a lifthez:
„Kérlek, mondd meg Mannynek, hogy ez magánterület!
A bérlők számára tilos a belépés.”
Amikor Marta végül visszajött az étkezőasztalhoz,
sosem felejtem el, Irene azt mondta: „Gyanús nekem ez a fickó.”
Mondom: „De miért fogadsz be olyasvalakit, akit gyanúsnak találsz?”
Ő meg: „Bíztam a hentesemben,
így nem ellenőriztem le a pasast,
és belementem, hogy kiadjam neki a lakást egy hónapra.”
Mikor hallottunk az 1B bérlőjéről,
azt mondtam: „Ez nem hangzik túl jól.”
Villogtak a vészjelzések, hogy a tag egy szarházi.
Behatoltunk a Manny által bérelt lakásba,
ellenőrizni, hogy Irene nem fekszik-e ott sérülten vagy holtan.
A lakás nem volt túl világos.
Nem volt rumli, de nem volt rendezett. Az ágy nem volt bevetve.
Ételesdobozok voltak a konyhapulton.
A kukában egy ragasztószalag-csomó.
Egy tekercsnyi kötelet vagy zsinórt is találtunk.
Az egyik alkalmazott észrevette, hogy hiányzik egy paplan.
Találtunk egy zuhanyfüggönyös dobozt is. Csak a karikák voltak benne.
Mire kell egy zuhanyfüggöny, ha üveg tolóajtó van a fürdőszobában?
Nem kell zuhanyfüggöny.
Akkor arra gondoltunk, hogy valamiféle emberrablásról lehet szó.
22.17 - 10 ÓRÁVAL IRENE ELTŰNÉSÉNEK BEJELENTÉSE UTÁN
Bevittük a személyzetet az őrsre, hogy fantomkép készüljön Manny Guerinről…
KIHALLGATÁS CÉLJÁBÓL KERESSÜK
…az 1B gyanúsan viselkedő bérlőjéről.
Kirendeltek aznap estére a manhattani házba.
Akkor esett le a dolog:
„Kezdő nyomozó vagyok.
Eljött az én időm.”
Azt vártuk, hátha bekopog egy tanú,
vagy Irene besétál az ajtón, esetleg csörög a telefon, akármi.
Csak George volt velem, Irene kutyája.
1998. JÚLIUS 6. - 21 ÓRÁVAL IRENE ELTŰNÉSÉNEK BEJELENTÉSE UTÁN
1998 júliusában felügyelőhelyettes voltam.
Az észak-manhattani nyomozásokért is én feleltem…
NYUGALMAZOTT RENDŐRFŐNÖK
…amely Észak-Manhattan 12 körzetére terjedt ki…
ÉSZAK-MANHATTANI GYILKOSSÁGI CSOPORT
…az 59. utcától egészen Manhattan csúcsáig.
Vannak speciális kategóriáink az eltűnt személyek kapcsán.
Irene legalább kettőbe beleillett.
Egyrészt, mert akkoriban 82 éves volt,
másrészt, mivel úgy tűnt, hogy akarata ellenére veszett nyoma,
és valami drasztikus dolog történt vele.
Speciális kategóriába tartozó eltűnt személy keresése
átmeneti központ felállítását eredményezi.
Reznick felügyelő felhívott:
„Was! El kell menned a 19-es körzetbe a csapatoddal.”
Joe-nak a legjobb emberek kellettek…
NYUGALMAZOTT ŐRMESTER
…vagy azok, akik figyeltek a részletekre.
Joe Reznick kemény főnök. Nem fogok hazudni.
A lényegre törő fickó,
de ha egy rokonom eltűnne, vagy meggyilkolnák,
szeretném, ha ő vezetné a nyomozást.
ELTŰNT IRENE SILVERMAN
Azonnal szórólapokat készítettünk
Irene Silverman képével.
Ha van bármi információja Mrs. Silverman eltűnésével
vagy hollétével kapcsolatban,
forduljon a Crime Stoppershöz!
A nyomozók szó szerint a sarkon álltak,
szórólapot osztogatva, és kérdezősködtek, hogy látott-e bárki bármi furcsát.
A sajtóhoz is eljutott a hír, ami bombaként robbant.
A 82 éves nő a saját kúriájából tűnt el.
Utoljára július 5-én látták élve Silvermant.
Egy idős nő titokzatos körülmények között tűnt el.
Egy albérlőnek kevesebb mint három hete
kiadott egy lakást. Ő szintén titokzatos módon tűnt el.
Azt is elmondtuk, hogy keressük a fantomképen lévő…
KIHALLGATÁS CÉLJÁBÓL KERESSÜK
…Manny Guerin néven ismert férfit.
Ms. Silverman eltűnésével kapcsolatban keressük.
A 82 ÉVES MILLIOMOS A KÚRIÁJÁBÓL TŰNT EL
19-ES KÖRZET, RENDŐRŐRS
A sajtótájékoztató másnapján
felhívta a 19-es nyomozócsoportot
egy New York-i nyomozó, az FBI és az NYPD közös
szökevényüldözö csoportjának tagja,
melynek feladata megtalálni a New Yorkban és országszerte
körözött szökevényeket.
Azt mondta, hogy július 5-én, mikor Irene Silverman eltűnését bejelentették,
letartóztatott két embert, anyát és fiát
az 55. utca és a 6. sugárút sarkán
egy utahi elfogatóparancs alapján,
mert lopott csekkel fizettek egy autóért, amellyel aztán New Yorkba utaztak.
A szökevényüldöző csapat nyomozója elmondta,
hogy mindkettejüknél volt Irene Silverman tulajdonába tartozó igazolvány.
A férfit Kenny Kimesként azonosították, a nőt pedig az anyjaként, Sante Kimesként.
A nő zsebkönyvében 10 000 dollár készpénz volt.
Amikor rákérdeztek, miért van ennyi pénze,
azt mondta, sok pénz kell egy New York-i úthoz,
aminek nem volt semmi értelme.
Nem tudom, ki hord 10 000 dollárt a zsebkönyvében.
Van fegyverem, mégsem mennék New Yorkba 10 000 dollárral a zsebemben.
De van egy kulcscsomó is, vörös körömlakkal megjelölve, ami Irene-é volt.
Azt hittem, Manny Guerint keressük,
de amikor ezt meghallottam,
mondom: „Vicceltek, baszd meg?”
Ezen információ birtokában kocsiba ültünk, és elmentünk
a manhattani központi fogdához, kikérdezni Kennyt.
Ahogy beléptem, mondom magamban: „Azt a rohadt!”
Kenny mintha Manny Guerin fantomképének életre kelt mása lett volna.
Meg voltam győződve róla, hogy Manny Guerint kaptuk el.
Megkérdeztük: „Miért van önnél Irene igazolványa? Ismeri őt?”
„Igen, ismerem.
Azt hiszem, jóban volt anyámmal.”
Mi meg: „Kenny! Gondoljon Irene-re! Valahol életben lehet. Talán csak eltűnt.
Segíthetne megtalálni. Mondana valamit? És ha az édesanyja lenne? Mit érezne?”
Mintha megmozdult volna benne valami. Könnyek szöktek a szemébe.
Emlékszem rá.
És azt hittem, hogy beszélni kezd,
és azzal a saját kardjába dől.
De pár másodperc múlva mintha csak átkapcsoltak volna benne egy kapcsolót.
Hirtelen kimért lett,
kővé merevedett, és ügyvédet kért.
Amikor eljöttem onnan, 100%-ig meg voltam győződve,
hogy nagy szerepe volt Irene eltűnésében.
SZÖVETSÉGI ÉPÜLET
Az anyja, Sante Kimes, az FBI belvárosi épületében
vádemelésre várt a lopott autó ügyében.
És reméltem, hogy az őt kihallgató nyomozók
nagyobb sikerrel jártak, mint mi.
De ügyvédet kért, és a kihallgatásnak vége lett.
Akkor ellenőriztük az előéletüket, hogy voltak-e korábban letartóztatva.
Kiderült, hogy Kennynek nem volt semmilyen nagyobb törvénysértése.
Ellenőriztük Santét is, és…
Hihetetlen szörnyűségeket tudtunk meg.
REJTÉLY AZ EAST SIDE-ON
Egyszer megbíztak Irene Silverman sztorijával,
ami itt, New Yorkban történt.
TÉVÉS NYOMOZÓPRODUCER
És megtudtam, hogy Sante Kimes kiskorában árva volt,
és otthonról otthonra vándorolt,
ami lehetett árvaház, vagy egy barát barátjának a háza.
Nagyon szegény volt.
1970-ben találkozott idősebb Kenneth Kimesszal,
aki az építőiparban dolgozott, és egy motellánc tulajdonosa volt.
Házaik voltak a Bahamákon,
egy óceánparti ingatlanjuk Honoluluban,
egy házuk Las Vegasban.
Luxuséletet éltek.
Megismerkedésük után pár évvel
megszületett a gyermekük, ifjabb Kenneth Kimes.
Sante Kimes határozottan a kis hercegének tartotta Kennetht,
de Sante mindent irányított Kenneth életében.
Azt is eldöntötte, hogy otthon tanítja, és nem íratja be iskolába.
Kenny azt tette, amit anyuci mondott. Ha anyuci azt mondta, ugorjon, ő ugrott.
Tudta, hogyan manipulálja a saját igényei szerint a dolgokat.
Sante egy szélhámos volt.
Ne videózz le, ha nem tudok…
Azt hiszem, 11 különböző álneve volt a letartóztatásai listáján feljegyezve.
Volt rajta biztosítási csalás, néhány lopás.
Sante Kimes szerintem szerette a veszélyt.
Szerette próbálgatni, hogy meddig mehet el.
Azt állította, hogy a férje nagykövet volt,
és meghívatta magukat egy fogadásra, amit Gerald Ford tiszteletére tartottak.
Van egy kép róla és Kenneth Kimesról, amint Ford elnökkel fognak kezet.
EXTRA NAGYKÖVET
Máig sem tudni, hogyan jutott át a titkosszolgálaton.
A FÉRFI AZ USA BICENTENÁRIUMI NAGYKÖVETEKÉNT MUTATKOZIK BE
Volt egyfajta fellépése. Ahogy megjelent valahol,
mindenki odafordult, és azt mondták: „Nézd, micsoda ruha!
Úristen! Nézd az ékszereit! Biztosan ebbe a milliőbe tartozik.”
Volt még egy dolog, ami kitűnt,
mégpedig a rabszolgatartás vádja 1985-ből.
EGY PÁRT RABSZOLGATARTÁSSAL VÁDOLNAK
Sante Kimes Mexikóból vett fel alkalmazottakat a házai takarítására.
Nagyon rosszul bánt velük.
A cselédeket a szobájukba zárta.
Egyikük később azon a tárgyaláson tett vallomást,
hogy vasalóval égette meg őt.
A „Sárkányhölgy” nevet aggatták rá.
A „SÁRKÁNYHÖLGY” TORZ BŰNTÉNYEKET HAGYOTT HÁTRA
Ez a nő nem mindennapi őrült.
Egy pszichopata.
KIMES BŰNÖS
Santét öt év börtönbüntetésre ítélték.
Azonban a férjét nem állították bíróság elé ebben az ügyben.
1986. MÁJUS 15. SANTÉT 5 ÉV BÖRTÖNRE ÍTÉLIK
Három évet töltött le az ötből.
1989. DECEMBER 11. SANTÉT KIENGEDIK
Aztán a férje 1994-ben halt meg agyi aneurizma következtében.
És a halála teljesen a feje tetejére állította Sante életét.
Azt mondta: „Hogyan élem tovább a luxuséletemet?”
Santét csak az érdekelte, hogy ő jöjjön ki jól a dolgokból.
Az apja halála után a fiú mintha összenőtt volna az anyjával.
Bármibe is kezdtek, együtt csinálták.
Kimesékkal barátkozni veszélyes dolog volt.
A KIMES CSALÁD JOGÁSZA ELTŰNT 1991. FEBR.
Az ismerőseik hirtelen tűntek el.
KIMESÉK KÖNYVVIZSGÁLÓJA ELTŰNT 1996. SZEPT.
Az egyikük David Kazdin volt.
ÜZLETTÁRS
David Kazdin Sante és Kenneth Kimes munkatársa,
bizonyos értelemben üzlettársa volt.
Sante csalással vett fel jelzáloghitelt David Kazdin otthonára.
A férfi egy kuponfüzetet kapott
egy 250 000-300 000 dolláros kölcsönből, amiről egyáltalán nem tudott.
Aztán a hatóságokhoz fordult.
Nem sokkal azután
Kazdin holttestét a los angelesi reptér egyik kukájában találták meg.
De a Los Angeles-i rendőrségnek ekkor még nem volt elég bizonyítéka
letartóztatni Sante és Kenneth Kimest David Kazdin meggyilkolásáért.
1998. MÁRCIUS 13. DAVID KAZDIN MEGGYILKOLÁSA
És ekkor autókázta át Sante és Kenny az országot a lopott autóban…
1998. JÚNIUS 14. KIMESÉK NEW YORKBA ÉRKEZNEK
…hogy kibéreljék a lakást Irene házában.
1998. JÚLIUS 5. IRENE ELTŰNÉSE
Viták folytak arról, hogy kiadják-e őket Los Angelesnek
a David Kazdin-gyilkosság kapcsán, vagy maradjanak New Yorkban.
Mondok én valamit.
Ha valakit megölnek itt, New Yorkban,
az ügy itt marad mindaddig, amíg teljesen meg nem oldódik.
És higgye el, óriási mennyiségű munkát kellett még elvégezni!
MA ESTE DÉL-MANHATTAN
A News Channel 4 exkluzív képeket készített a K9-es kutyás egység
és a helyszínelők megérkezéséről az alagsori garázshoz…
3 NAPPAL IRENE ELTŰNÉSE UTÁN
…ahol a Kenneth Kimes által vezetett autót tárolják.
Megjött a parancs a Lincoln Town Car átvizsgálására.
Kinyitottuk a csomagtartót.
Semmi, csak szemét.
Minden a kocsi hátsó ülésére dobálva.
És rengeteg szarság volt ott.
Nyolc órán át tartott a kocsi átvizsgálása.
Megtaláltuk egy sokkolópisztoly dobozát.
Találtunk olyan folyadékot, amit később randidrogként azonosítottak, mint a gina.
Megtaláltuk Irene Silverman TB-kártyáját,
és más dokumentumokat, amiken szerepelt a neve.
Találtunk többféle parókát, lehallgatóberendezést.
A kocsiban volt 15 füzet is,
melyek aprólékos jegyzeteket tartalmaztak Irene tevékenységeiről.
98. JÚNIUS 12.
Az összképet nézve, hogy mi is folyik itt, ezek elég sokatmondó dolgok.
A füzetekben az is le volt írva, hogyan vehetik birtokba Irene házát.
„Kell közjegyző, kell a tulajdoni lap és egy adásvételi szerződés.”
Előkerült a kocsiból egy diktafon is
néhány kazettával.
És végighallgattuk őket.
Az egyiken Sante úgy tett,
mintha azért hívná Irene-t,
mert nyert egy utat Las Vegasba, ahol a Circus Circusben szállhat meg.
Sante: Jobb, ha leül.
Irene: Jól van.
Sante: Csodás meglepetésem van az ön számára.
Irene: Mi az?
Sante: Nyert egy ingyenes utazást.
Minden költséget állunk, repülőjegyet, hotelt.
A hívás lényege hogy megpróbálja Irene Silvermant rávenni,
hogy telefonon megossza a társadalombiztosítási számát.
Sante: Szóval? Leült?
Irene: Igen. Már ülök. És kíváncsi vagyok, mi benne a bökkenő.
Sante: Az nincs benne.
Megadná a TB-számát?
Információt akart szerezni,
amit a szerződésekhez, a hamis papírokhoz, meg mindenhez használhat.
Irene: Az igazat megvallva, nem tudom a számomat.
Sante: Szükség van a számra, hogy elküldhessem az információt.
Mindenféle trükköt bevetett, hogy kicsalja a számot Irene-ből,
de Irene kurvára nem mondta meg neki.
Irene: Küldje el, amije van,
és ha tetszeni fog a dolog, az ötlet,
akkor megadom a TB-számomat.
Az addig megszerzett információk alapján
nem eltűnt személyt kellett keresnünk.
Tudtuk, hogy gyilkosság áldozatát keressük.
Van egy látóm, vagy jósom, vagy mindegy, minek hívja.
Amint leültem, rám nézett. „Őszinte részvétem.”
Hozzátette: „A jóbarátod már nincs közöttünk.”
Azonnal óriási szomorúság és érzelmek törtek rám.
És azonnal tagadásba is kezdtem.
Mondom: „Talán téved. Remélem, most téved.”
Tudván, hogy gyilkossági ügy lesz belőle,
éreztük, hogy szükség lesz egy holttestre, hogy lecsukjuk őket.
Tudtuk, hogy megtették, de holttest nélkül
esélyes volt, hogy megússzák.
Én személy szerint pipa voltam. Vissza akartam menni,
és Kennyt pofán vágva kiszedni belőle az információt.
1998. JÚLIUS 19. - 14 NAPPAL IRENE ELTŰNÉSÉNEK BEJELENTÉSE UTÁN
Létrehoztak egy forródrótot azok számára,
akik esetleg látni vélték a zöld Lincoln Town Cart.
Utánajártunk minden lehetséges nyomnak.
Átkutattuk a Meadowlands területét Jersey-ben.
A Meadowlands nem sétagalopp. Mocsaras terület magas fűvel.
Szörnyű.
A kereséshez büdös és retkes, de tökéletes egy holttest eltüntetéséhez.
Mindenféle szemetet találtunk, mindenféle tárolóedényt,
poggyászt, és amit én „Coney Island-i ebihalnak” hívok,
vagyis használt óvszert, használt tampont.
Kétségbeesetten kerestük Irene Silverman holttestét.
Minden tippet az ügyben, vagy más ügyben ki kell vizsgálni.
19-ES SZÁMÚ RENDŐRŐRS
Lehet, hogy hülyén hangzik, de volt egy konkrét eset.
Emlékszem, az irodában voltam.
Valaki bejött az irodába egy döglött csirkével.
A kibaszott büdös szaga miatt figyeltem fel rá.
Bűzlött, és átjárta az egész irodát.
Azt mondták, hogy a döglött csirke végbélnyílásában
van egy cetli, és rá van írva, hogy hol van Irene Silverman holtteste.
Mondom: „Na húzz innen a picsába!”
Kivitettem a nőt az irodából.
De elvitték szépen a csirkét meg a nőt is a 126. utca és az Amsterdam sugárút sarkán
arra a csirkefarmra vagy gyárra, vagy minek nevezzük,
és megvizsgálták a csirkét.
Ami azt a csirkét illeti,
nem volt cetli a seggében.
A nyomozás során ez az egyik könnyedebb pillanat volt,
de ekkora nyomás alatt voltunk.
Minden egyes nyomra, amit kaptunk, reagálni kellett.
1998. JÚLIUS 23. - 18 NAPPAL IRENE ELTŰNÉSÉNEK BEJELENTÉSE UTÁN
Kimesék még ültek a kocsilopás miatt,
mi meg a telefonhívásaikat hallgattuk.
És elcsíptük Sante Kimes hívását,
aki a védelem által felbérelt magánnyomozóval beszélt.
Sante elküldte őt a Plaza Hotelbe, hogy felvegyen egy táskát.
Egy másik nyomozóval rögtön kocsiba pattantunk,
és szirénázva, villogva a Plaza Hotelbe hajtottunk.
Egy nyugdíjas nyomozókapitány volt a biztonsági főnök.
Azt mondta: „Egy magánnyomozó most járt itt a táskáért.”
Megmondta a nevét.
Egy másik nyomozóval kikerestettük a magánnyomozói engedélyét.
A nyomozóirodája a városházánál volt, úgyhogy odamentünk.
Tagadta, hogy felvette volna a táskát, de mondtuk neki,
hogy tudjuk, hogy ott járt érte a hotelben.
„Gondolja, hogy véletlenül jöttünk pont ide?”
Akkor úgy döntött, átadja a táskát.
Ez valószínűleg az egyik legnagyobb áttörés volt az ügyben.
Találtunk a táskában egy .22-es kaliberű pisztolyt,
egy meghatalmazást Irene Silverman aláírásával,
és megtaláltuk az adásvételi szerződés másolatát Irene Silverman aláírásával.
Az adásvételi szerződésen az állt,
hogy a házat az Atlantis Group, Incorporated részére adták el,
amelyről később kiderült,
hogy egy, a Sante Kimes által alapított fedőcég volt.
Írásszakértővel vizsgáltattuk meg a dokumentumokat,
és valóban, megállapították, hogy az iratok hamisak.
Egy konkrét közjegyző hitelesítette, írta alá és keltezte őket.
Miután megtaláltuk a közjegyzőt, kihallgattuk.
A közjegyző azt állította, hogy Irene Silverman házában járt.
Egy gyengén megvilágított szobába került.
Sötét volt.
Sante Kimes az ágyban feküdt, Irene-ként felöltözve.
Vörös parókában volt, az arca eltakarva.
A takaró állig felhúzva, mint a Piroskában.
Volt nála igazolvány, ami hamisítvány volt, vagy valami,
a közjegyző meg hitelesítette, és ennyi.
A közjegyzőt megkérték, hogy vegyen részt
Sante és Kenny Kimes szembesítésén a kerületi ügyészségen.
KERÜLETI ÜGYÉSZ NEW YORK MEGYE
Emlékszem, Sante Kimesszal ültem, én őriztem a szembesítés előtt.
Csak mi voltunk a szobában.
Tudtam, hogy szélhámos, így nem lankadt a figyelmem,
nem hagytam, hogy bevonjon bármiféle beszélgetésbe.
Két perc múlva meg már:
„Ja, külön élek, Yonkersben. A gyerekeim 10 és 12 évesek.”
Tudhattam volna, hogy nem szabad beszélgetnem vele.
De volt egy olyan képessége, amellyel elaltatta a gyanakvásod,
és annyira ellazultál,
hogy minden kérdésére válaszoltál, bármiről is volt szó.
Így szedett ki bárkiből bármit…
…muszáj… Hagyd abba!
…hogy valamiféle átveréshez vagy szélhámossághoz használja fel.
A közjegyző egyből kiválasztotta a sorból Santét.
Gond nélkül.
A FÉNYŰZŐ OTTHONÁT AKARTÁK
A hamis iratok kritikus bizonyítékká váltak az ügyben…
KORÁBBI ÜGYÉSZHELYETTES
…mert ez volt az indíték.
Mindez igen meggyőzően azt támasztotta alá,
hogy Kimesék egy csalárd ügyleten dolgoztak,
mellyel annak látszatát akarták kelteni, hogy Irene átruházta rájuk a házát.
Bár nem volt holttestünk,
meg voltunk győződve, hogy megvádolhatjuk őket emberöléssel.
Öt hónappal Irene eltűnése után, 1998 decemberében Sante és Kenneth Kimes
végre szándékos emberölés vádjával került bíróság elé.
Betörésért, rablásért, illetve lehallgatásért is vádat emeltek ellenük.
84 különböző vádpontban emeltek vádat.
Az rengeteg vádpont.
Kimes a cellájából üzeni, hogy ártatlan.
Kérem, segítsenek!
Könyörgök az alkotmányos jogainkért,
igazságos bíróért, tárgyalásért és helyszínért,
hogy a csodás kisfiam ártatlansága mindenki számára bizonyított legyen.
Furcsa volt, hogy Sante és Kenny Kimes hányszor jelent meg
a médiában, miközben a tárgyalásukra vártak.
A fiam és én ártatlanok vagyunk.
Óriási, aljas elkendőzés folyik.
A rendőrség szörnyű hibát követett el.
Manipulálták önöket, hogy olyasmiket gondoljanak rólunk,
amik teljes mértékben alaptalanok.
Ártatlanok vagyunk.
Kiváló előadás volt.
Úgy ábrázolták őket, mintha alaptalan lett volna a vád ellenük.
„Nézzenek a fiamra! Gyilkosnak tűnik?”
A 60 Minutes meghívta Kimesékat, hogy beszéljenek a történtekről.
Nagyon nem tűnt anya-fia kapcsolatnak.
Fogták egymás kezét. és Kenny dicsérte az anyja külsejét.
Szerintem gyönyörű. Szellemileg, intellektuálisan
és külsőleg is.
Ennél bizarrabbat még nem láttam
egy anyától és felnőtt fiától.
Feltételezések szerint vérfertőző kapcsolat volt közöttük.
Én magam nem hiszek ebben.
Az a meggyőződésem,
hogy Sante irányította a fia életének minden területét.
Fordulj meg, Kenny!
Kennyt gyilkosnak nevelte.
Az ügy tárgyalása 2000 januárjában kezdődött,
úgy másfél évvel Irene eltűnése után.
A védelem fő stratégiája szerint
hogy lehet valakit holttest nélkül elítélni?
Nem hiszem, hogy volt más épkézláb stratégiájuk.
De sikerült egy négy hónapos pert lefolytatnunk,
és minden simán ment.
Sante és Kenny Kimest is bűnösnek találták
minden egyes vádpontban.
Mindkettejükre legalább 125 év börtön, de akár életfogytiglan is várhatott.
Sante tényleg okosabbnak hitte magát mindenkinél.
A fondorlatoskodás éltette, és kellett neki, mint Drakulának a vér.
És elmondom azt is,
hogy Kimeséknak volt egy listájuk 16 másik New York-iról,
akiket kiszemeltek.
Leellenőriztük, hogy mindannyian jól vannak-e.
2000. OKTÓBER 10. - KÉT ÉVVEL IRENE ELTŰNÉSÉNEK BEJELENTÉSE UTÁN
2000 októberében, amikor Sante és Kenny
Kalifornia államnak való kiadatásukra vártak
David Kazdin meggyilkolásának tárgyalása okán,
megbíztak, hogy készítsek egy dokumentumfilmet a tévének.
Kenny végül beleegyezett egy kamera előtti interjúba.
CLINTON BÜNTETÉS-VÉGREHAJTÁSI INTÉZET
Ahogy besétált, nagyon ijesztő volt.
A szeme mélysötét volt, sosem láttam feketébbet,
szinte belém látott vele.
Az operatőr és a hangmérnök elkezdte a felvételt.
Kenny 40 percen belül háromszor kért szünetet tőlem.
Ha szabad kérnem, tarthatnánk egy kis szünetet úgy öt-tíz perc múlva?
Az utolsó szünetben megkérdezte: „Hozna nekem ennivalót?”
Elmentem hát az ételautomatákhoz.
Odanyújtottam neki az ételt.
És mielőtt felocsúdtam volna, a jobb karjával átkarolta a nyakamat.
Azt mondta: „Ez egy túszejtés.”
Megszólaltak a szirénák.
Kenny észrevette, hogy még mindig forog a kamera.
Azt kiáltotta: „Állítsa le a kurva kamerát!”
Operatőr! Vissza!
Undort éreztem a közelségétől.
Éreztem a szívdobogását a hátamon.
Éreztem az izzadságát.
Emlékszem, a tollával szórakozott.
Rögtön arra gondoltam, hogy le fog szúrni vele.
A börtöntisztviselők, akik bejöttek, mondták neki:
„Kenneth! Nyugodj meg!
Ezzel semmit sem fogsz elérni.”
Én is megkérdeztem: „Ezt most miért csinálja?”
És egyből válaszolt:
„Anyám már idős. Nem bír ki egy újabb tárgyalást.
Azt akarom, hogy kiadjanak minket Kanadának.”
Rettenetesen ijesztő volt.
Öt hosszú óra telt el.
Kérdeztem tőle: „Kenneth! Tud imádkozni? Imádkozzunk együtt!”
Azt mondta: „Igen, tudok.”
És egyfajta higgadtság ült ki az arcára.
Miután együtt imádkoztunk, egy túsztárgyaló azt mondta Kennynek:
„Kenny! Most már elég legyen!”
Azt mondta: „Itt a névjegykártyám. Hadd segítsek!”
Kenny odanyúlt érte, vagyis közben engem elengedett.
Ezzel nyílt lehetőségem, hogy kiszaladjak a helyiségből.
Legalább fél tucat fickó volt ott.
Ráugrottak.
Vissza sem néztem, csak futottam.
De nagyon hálás voltam, hogy élek.
2003. NOVEMBER
Kenneth Kimes az anyjával megölt egy gazdag özvegyet.
Most újabb gyilkosságot ismert be. Meglepte a Los Angeles-i tárgyalótermet.
Bűnösnek vallotta magát David Kazdin üzletember megölésében.
Együttműködési megállapodást kötött
a Los Angeles megyei ügyészséggel,
melynek keretében az anyja ellen tanúskodott.
Bevallotta
David Kazdin meggyilkolását…
ÍGY ÖLTÉK MEG IRENE-T
…és Irene Silverman meggyilkolását…
ANYA AZT MONDTA: „CSINÁLD!”
…cserébe azért, hogy sem őt, sem az anyját
nem ítélik halálra.
Kenny szerint Irene Silverman bekopogtatott az ajtaján.
Ő behúzta a nőt a lakásba.
Sokkolóval elkábította. Irene a földre esett.
Megfojtotta.
Aztán vett egy zuhanyfüggönyt, belecsomagolta,
ragasztószalaggal körbetekerte.
Egy utazótáskába tette.
A kocsija csomagtartójába tette. A Lincoln-alagúton át a belvárosba vitte.
Azt mondta: „Láttam egy kukát. Beletettem a holttestét, és ennyi volt.”
Napvilágot látott az igazság. De Irene holtteste sosem lett meg.
Halálomig fog kísérteni,
hogy egy ilyen nagyszerű nőnek, aki tényleg tett a társadalomért,
sosem nyert lezárást az élete, hiszen a testét sosem helyezték örök nyugalomra.
Számomra ez még mindig nyitott ügy.
Remélem, egy nap megtalálják a maradványait, és a DNS-vizsgálat után
felhívnak: „Szia! Megtaláltuk Irene-t.”
Hogy meg fog-e történni? Nem hiszem.
De azért reménykedem? Teljes mértékben. Szeretném, ha felhívnának. Tényleg.
Legalább tíz évbe tellett, hogy feldolgozzam,
hogy valaki tényleg megölte.
Abban hittem, hogy valahol fogva tartják,
hogy elvitték valahová, mondjuk egy kisvárosba.
Talán újra előkerül.
De sajnos az elmúlt években el kellett fogadnom a halálát.
Elfogadtam a tényt, hogy már nincs közöttünk,
de mindennap lemosolyog rám.
Amikor átkelek a 65. utcán, mindig felnézek arra a gyönyörű otthonra.
Halkan köszönök neki.
És halkan odasúgom, hogy hiányzik.
A KÖVETKEZŐ RÉSZBEN
Azzal hívtak fel, hogy az egyik vendég erős vízszivárgást tapasztal a szobájában.
A Soho House egy exkluzív luxusklub. Egy fiatal nő holtteste hevert a kádban.
Az áldozat egy 33 éves nő, akit Sylvie Cachay-ként azonosítottunk.
Divattervező volt, fürdőruhákat tervezett.
Tökéletesen illett a Soho House közegébe.
A barátjával jelentkezett be, aki már nem volt ott.
Úgyhogy igen, ez gyanús volt.
Aztán megtaláltuk a „Baszd meg!” e-mailt.
Kezdett kialakulni egy kép.
Vannak helyzetek, amelyekbe nem akarsz belekerülni.
A szobában történteket nem lehet egyszerűen elfelejteni.
A feliratot fordította: Botos János yszerűen elfelejteni.